同子瞻端午日遊諸寺賦得深字
作者：秦觀
朝代：宋

paragraphs: 太史抱孤韵，暢懷在登臨。
別乘載鄒枚，佳辰事幽尋。
參差水石瘦，窅窕房櫳深。
清磬發疏箔，妙香橫素襟。
復登窣堵波，環回矚嶔崟。
雙溪貫城郭，暝色带孤禽。
凉飈動爽籟，薄雨生微陰。
塵想澹清漣，牢愁洗芳斟。
揮箑訂往古，援毫示來今。
愧無刻燭敏，續此金玉音。